wickkiey/tamil-wikipedia-chunked huggingface dataset:
# ஆடிட் பீரோ ஆஃப் சர்க்குலேசன்ஸ்

## நிர்வாகக் குழு

இந்த அமைப்பிற்கு பங்கு மூலதனம் அல்லது வரையறுக்கப்பட்ட பொறுப்புகள் எதுவுமில்லை. சுயமாகச் செயல்படும் நிர்வாகக் குழு ஒன்றின் கட்டுப்பாட்டில் இது இஅயங்கி வருகிறது. இந்த நிர்வாகக் குழு உறுப்பினர்களில் 50 சதவிகிதம் பேர் சுழல் முறையில் ஓய்வு பெறுகின்றனர். அவ்விடத்திற்கு அடுத்து நடைபெறும் பொதுக்குழுவில் உறுப்பினர்கள் தேர்வு செய்யப்படுகின்றனர். விளம்பரதாரரும், விளம்பர நிறுவனத்தினரும் ஒரு பங்கு, பத்திரிகை வெளியீட்டாளர்கள் ஒரு பங்கு என சம அளவில் பிரதிநிதித்துவம் அளிக்கப்படுகின்றன. தலைவராகத் தேர்ந்தெடுக்கப்படுபவர் சம அளவில் மாறி மாறித் தேர்வு செய்யப்படுகின்றனர். இது கூட்டுறவு முறையில் லாப நோக்கமில்லாமல் செயல்படும் ஒரு அமைப்பாகும். இந்த அமைப்பில் உறுப்பினர்களாக உள்ள பத்திரிகை மற்றும் இதழ் வெளியீட்டாளர்கள், விளம்பரதாரர்கள் மற்றும் விளம்பர முகவர்களிடமிருந்து சந்தாத் தொகை (உறுப்பினர் கட்டணம்) பெறப்படுகிறது. இந்தியாவில் இந்த அமைப்பில் செய்தித்தாள்கள் 96 சதவிகிதமும், இதழ்களில் 64 சதவிகிதமும் உறுப்பினர்களாகத் தங்களை இணைத்துக் கொண்டுள்ளன.
# ஆடிட் பீரோ ஆஃப் சர்க்குலேசன்ஸ்

## செயல்பாடு

இது ஆண்டுக்கு இரு முறை தன் உறுப்பினர்களிடமிருந்து வரும் சுழற்சி விபரங்களைத் தொகுத்து வெளியிடுகிறது. ஒவ்வொரு ஆண்டும் இந்நிறுவனத்தின் தணிக்கையாளர்கள் ஒவ்வொரு வெளியீட்டகத்திற்கும் சென்று பதிவேடுகளைத் தணிக்கை செய்து உண்மையான சுழற்சிப் புள்ளி விபரங்களைக் கண்டறிகின்றனர். இதன் மூலம் ஒரு இதழ் அல்லது செய்தித்தாள் ஒவ்வொரு பதிப்பிலும் எவ்வளவு பிரதிகள் அச்சிடப்படுகின்றன? எவ்வளவு பிரதிகள் விற்பனையாகின்றன? எங்கு அதிகமாக விற்பனையாகின்றன? என்ன விலை? எந்தப் பொருளைச் சந்தைப்படுத்த இது உதவும்? என பல தகவல்களை இந்த அமைப்பின் ஆண்டறிக்கையில் வெளியிடுகின்றன. இதனை அடிப்படையாகக் கொண்டு விளம்பரதாரர்கள் தங்கள் விளம்பரங்களை குறிப்பிட்ட செய்தித்தாள் மற்று இதழ்களுக்கு வழங்க உதவிகரமாய் இருக்கிறது.
# ஸ்ரீ நாராயண தர்மம் (நூல்)

கேரளாவில் ஈழவர் சமுதாயத்தில் பிறந்து கேரளா முழுவதும் பரவியிருந்த சாதிக் கொடுமைகளை எதிர்த்து சமூகச் சீர்திருத்தக் கொள்கைகளைப் பரப்பிய ஸ்ரீ நாராயணகுரு ஆன்மீகத்திலும் சிறப்புடன் விளங்கினார். இவர் தனது சீடர்களுக்குப் பதில் அளிப்பது போல் ஒரு மனிதன் வாழ்க்கையில் பிறப்பு முதல் என்னென்ன செய்ய வேண்டும் என்கிற கருத்தை தன் உபதேசங்கள் வழியாகத் தெரிவிக்கிறார். இவை அனைத்தும் தொகுக்கப்பட்டு **ஸ்ரீ நாராயண தர்மம்** என்ற சிறு நூலாக 78 பக்கங்களில் இந்திய மதிப்பில் ரூபாய் 45 விலையில் வெளியிடப்பட்டுள்ளது.
# ஸ்ரீ நாராயண தர்மம் (நூல்)

## நூலாசிரியர்

ஸ்ரீ நாராயணகுரு அவர்களின் அருளுரைகளின் சுருக்க வடிவத்தை மலையாளம் மொழியிலிருந்து தமிழாக்கம் செய்திருப்பவர்கள் பி.சி.போஸ் மற்றும் சி.நல்லசிவம் ஆகியோர்.
# ஸ்ரீ நாராயண தர்மம் (நூல்)

## முன்னுரை

இந்நூலைத் தமிழாக்கம் செய்த பி.சி.போஸ் மற்றும் சி.நல்லசிவம் ஆகியோர் முன்னுரையுடன் மலையாள மொழி நூலான "ஸ்ரீ நாராயண தர்மம்" நூலின் ஆசிரியர் தோட்டம் ராஜசேகரன் முன்னுரையும் தமிழாக்கம் செய்து வழங்கப்பட்டுள்ளது.
# ஸ்ரீ நாராயண தர்மம் (நூல்)

## முகவுரை

மருத்துவாமலை சதயபூஜா சங்கம் டிரஸ்ட் தலைவர் அவர்களின் முகவுரை தரப்பட்டுள்ளது.
# ஸ்ரீ நாராயண தர்மம் (நூல்)

## சிறு குறிப்புகள்

கன்னியாகுமரி மாவட்டம், பொற்றையடி அருகிலுள்ள மருத்துவாமலையும் ஸ்ரீ நாராயணகுரு தர்ம மடமும் குறித்த ஒரு பக்கக் குறிப்பும், 1855 முதல் 1928 வரை வாழ்ந்த ஸ்ரீ நாராயணகுரு குறித்த தகவல்கள் இரண்டு பக்கங்களிலும் கொடுக்கப்பட்டுள்ளன. சிவகிரியில் ஸ்ரீ நாராயணகுருவின் மகா சமாதி மண்டபம், ஸ்ரீ நாராயணகுருவின் படம் ஆகியவை அடுத்த பக்கங்களில் கொடுக்கப்பட்டுள்ளது.
# ஸ்ரீ நாராயண தர்மம் (நூல்)

## பொருளடக்கம்

மங்கலா சரணத்துடன் துவங்கும் இந்நூலின் ஒரு பகுதியில் சமஸ்கிருதம் மொழியில் உருவாக்கப்பட்ட சுலோகங்கள் தமிழில் தரப்பட்டுள்ளது. மற்றொரு பகுதியில் அந்த சமஸ்கிருத சுலோகங்களுக்கான விளக்கம் தமிழில் வழங்கப்பட்டுள்ளது. கீழ்க்காணும் பத்து அத்தியாயங்களில் அவை வழங்கப்பட்டுள்ளன.  
- முதல் அத்தியாயத்தில் கேரளாவில் இருக்கும் வர்க்கலை , சிவகிரி ஆகியவை குறித்து சொல்லப்பட்டு ஸ்ரீ நாராயணகுரு அவருடைய சீடர்களின் சந்தேகங்களுக்கு அளிக்கின்ற பதில்கள் வழியாக மனிதர்கள் வாழ்வில் காண வேண்டிய தர்ம தரிசனம், அதன் வடிவம், அதை அடையக் கடைப்பிடிக்க வேண்டிய வழிமுறைகள், அதனால் அடையும் நன்மைகள் போன்றவை சொல்லப்பட்டுள்ளன.
- இரண்டாம் அத்தியாயத்தில் **தர்மத்தையும் அதர்மத்தையும் பகுத்தறிதல்** எனும் தலைப்பில் எங்கும் நிறைந்த தர்மம், சாதி , மதம் , மதம் ஒன்றே, ஒன்றே தேவன் என்கிற கருத்துக்கள் வலியுறுத்தப்பட்டுள்ளன.
- மூன்றாம் அத்தியாயத்தில் **பொது தர்ம நியதிகள்** எனும் தலைப்பில் அஹிம்சை , சத்தியம் , பிறர் பொருள் களவாமை, விபச்சாரம், கள்ளுண்ணாமை போன்ற ஐந்து வகை தர்மங்கள் (தர்ம பஞ்சகம்), உடல் சுத்தம், வாக்கு சுத்தம், மன சுத்தம், புலன்கள் சுத்தம், வீட்டு சுத்தம் ஆகிய ஐந்து வகை சுத்திகள் (சுத்தி பஞ்சகம்) போன்றவை விளக்கப்பட்டிருக்கின்றன.
- நான்காம் அத்தியாயத்தில் **பிறப்பு** எனும் தலைப்பில் பேறுகால சிகிச்சை , பெயர் சூட்டுதல், சோறூட்டுதல், குழந்தை பராமரிப்பு , கல்வி கற்பித்தல் போன்றவை குறித்து விளக்கப்பட்டுள்ளன.
- ஐந்தாவது அத்தியாயத்தில் '''ஆஸ்ரம தர்மம்" எனும் தலைப்பில் ஆசிரம தர்மங்கள் குறித்து விளக்கப்பட்டுள்ளன.
- ஆறாவது அத்தியாயத்தில் **பிரம்மச்சரிய ஆஸ்ரமம்** எனும் தலைப்பில் பிரம்மச்சரியம் , கல்வி பயிலும் காலம் போன்றவை விளக்கப்பட்டுள்ளன.
- ஏழாவது அத்தியாயத்தில் '''இல்லற தர்மம்"' எனும் தலைப்பில் இல்லற தர்மம், திருமணம் ஆகியவை விளக்கப்பட்டுள்ளன.
- எட்டாவது அத்தியாயத்தில் **ஐம்பெரும் யாகங்கள்** எனும் தலைப்பில் பூப்புச் சடங்குகள், கர்ப்ப கால பாதுகாப்பு, இல்லறத்தின் சிறப்பு , தாம்பத்யம் , மறுமணம் , இல்லற தர்மம், நல்ல மனைவி போன்றவை குறித்து விளக்கமளிக்கப்பட்டுள்ளன.
- ஒன்பதாவது அத்தியாயத்தில் **நீத்தார் கடன்** எனும் தலைப்பில் இறந்தவர்களுக்குச் செய்ய வேண்டிய கடைசிக் கடமைகள் குறித்து தெரிவிக்கப்பட்டுள்ளன.
- பத்தாவது அத்தியாயத்தில் **சந்நியாசம்** எனும் தலைப்பில் சமதர்ம சங்கம்,தியான யோகம் கடைப்பிடித்தல், சன்னியாசத்தின் பெருமை ஆகியவை விளக்கப்பட்டுள்ளன.  
- மனிதன் ஒரு குழந்தையாகப் பிறந்ததிலிருந்து கடைசியாக மரணமடைந்த பின்பும் குறிப்பிட்ட கடமைகளை செய்ய வேண்டியுள்ளது என்று ஸ்ரீ நாராயணகுரு தன் சீடர்களுக்கு அளிக்கும் பதில்கள் வழியாக இந்த நூலின் மூலம் உணர்த்தியிருக்கிறார்.
# பெல்லா மையம்

**பெல்லா மையம் ** (Bella Center,abbreviated **BC**) டென்மார்க்கின் கோபனாவன் நகரில் அமைந்துள்ள ஸ்காண்டிநேவியாவின் மிகப்பெரும் கண்காட்சி மற்றும் கூட்டரங்கு மையமாகும்.கோபனாவன் விமானநிலையத்திற்கும் நகரமையத்திற்கும் இடையே ஒரேஸ்டாட் என்னுமிடத்தில் 20,000 நபர்கள் பங்கேற்கக்கூடிய அளவில் 121.800 சதுரமீட்டர் உள்ளரங்க பரப்பு கொண்டுள்ளது.  
இங்கு நடைபெறும் வழமையான நிகழ்வுகளில் கோபனாவன் பன்னாட்டு அலங்கார கண்காட்சி மற்றும் கோபனாவன் வடிவ நிகழ்வு (CODE)அடங்கும்.
# பெல்லா மையம்

## வசதிகள்

பெல்லா மையத்தில் உள்ள வசதிகளில் சில:
- மாநாடு அரங்கம், மூன்று பிரிவுகளாக தடுக்கப்படக்கூடியது(4,200 நபர்கள)
- 4 மேடையரங்கங்கள், 310-930 நபர்கள் பங்கேற்க வல்லது
- 63 மாற்றக்கூடிய கூட்ட அறைகள் (2 முதல்-400 நபர் வரை)
- விருந்துகள்,வரவேற்புகள்,நடன விழாக்கள் நடத்தக்கூடிய மைய அரங்கம்.
- மாநாடு மற்றும் கண்காட்சிகளுக்கு பயன்படக்கூடிய பல்வேறு அரங்கங்கள்
- அஞ்சலகம், பலசரக்கு மற்றும் மலர்செண்டு கடைகள் கொண்ட சந்தையிடம்
# பெல்லா மையம்

## வசதிகள்

### பெல்லா விடுதி

814-அறைகள் கொண்ட **பெல்லா விடுதி** கட்டப்பட்டு வருகிறது.நான்கு நட்சத்திர மதிப்பு பெறும் இவ்விடுதியில் 100 சிறப்பறைகள் உட்பட 814 அறைகளும் 32 கூட்ட அறைகளும்,3 உணவகங்களும்,ஒர் மதுவகமும் உடல்நல மையமும் அமைந்திருக்கும்.முதற்கட்ட வேலை 2011 இளவேனில் காலத்தில் முடிவடையும் என எதிர்பார்க்கப்படுகிறது
# பாலி வழிநடப்பு

**பாலி வழிநடப்பு** என்ற ஆவணம் திசம்பர்,2007இல் இந்தோனேசியாவின் பாலி தீவில் நடந்த 2007 ஐக்கிய நாடுகள் வானிலை மாற்றம் மாநாட்டில் பங்கெடுத்த நாடுகள் உடன்பாடு கண்டதாகும்.இது இரண்டாண்டுகளுக்குப் பிறகு டென்மார்க் நாட்டில் கூடவிருந்த வானிலைமாற்ற மாநாட்டின்போது உறுதிசெய்ய வேண்டிய உடன்பாட்டிற்கு வழி கோலும் ஆவணமாக அமைந்தது.இம்மாநாடு ஐக்கிய நாடுகள் வானிலை மாற்றம் கட்டமைப்பு கூட்டத்தைச் சேர்ந்த 13ஆம் மாநாட்டு அங்கத்தவர்களையும் (COP 13)கியோட்டோ நெறிமுறையின் மூன்றாம் கூட்ட அங்கத்தவர்களையும்(COP/MOP 3) உள்ளடக்கி யிருந்தது.  
பாலி வழிநடப்பு **பாலி செயலாக்கத் திட்டம்** (Bali Action Plan, BAP)உள்ளடக்கியது.தவிர கியோட்டோ நெறிமுறை கீழான அதற்கமை செயற்குழு(AWG-KP)யின் செயற்திட்டங்களையும் 2009க்கான அவர்களது இலக்குகளையும் உள்வாங்கியது. மேலும் இது **மாற்ற பழகு நிதி** (Adaptation Fund)நிறுவுதல், கியோட்டோ நெறிமுறையின் ஒன்பதாம் அங்கத்தின் வீச்சையும் உள்ளடக்கத்தையும் மீளாய்வு செய்தல்,தொழில்நுட்ப பரிமாற்றம் மற்றும் காடுகள் அழிப்பை தடுத்து கரிம உமிழ்வுகளை குறைத்தல் முதலியனவும் அடக்கியுள்ளது.
# கிரெம்லின்

**கிரெம்லின்** (Kremlin) (Moscow Kremlin; ) என்ற உருசிய சொல் கோட்டை அல்லது கொத்தளத்தைக் குறிப்பதாகும். உருசியாவின் நாடாளுமன்றம் அமைந்துள்ள **மாஸ்கோ கிரெம்லின்** பல நேரங்களில் கிரெம்லின் எனவே குறிப்பிடப்படுகிறது. இது மாஸ்கோ நகரின் மையப்பகுதியில் அமைந்துள்ள வரலாற்று சிறப்பு வாய்ந்த பலப்படுத்தப்பட்ட கோட்டையாகும்.தெற்கே மாஸ்க்வா ஆறும் கிழக்கே புனித பாசில் தேவாலயமும் செஞ்சதுக்கமும் மேற்கே அலெக்சாண்டர் பூங்காவும் எதிர்நோக்கியுள்ளது.உருசியாவின் நன்கு அறியப்பட்ட கிரெம்லின்களில் ஒன்றான இதனுள் நான்கு அரண்மனைகளும் நான்கு தேவாலயங்களும் உள்ளன. கிரெம்லின் சுவர்கள் சூழ்ந்துள்ள இக்கோட்டையில் உள்ள கோபுரங்கள் கிரெம்லின் கோபுரங்கள் என அழைக்கப்படுகின்றன.இந்த கோட்டையில் உருசியாவின் அதிபர் மாளிகை அமைந்துள்ளது.  
எவ்வாறு வெள்ளைமாளிகை என்பது அமெரிக்க அரசினை குறிப்பிட பயன்படுத்தப்படுகிறதோ அவ்வாறே கிரெம்லின் என்னும் சொல் சோவியத் ஒன்றியத்தின் அரசியலைக் குறிக்கும் சொல்லாக (1922–1991) விளங்கியது.
# கிரெம்லின்

## லெனின் உடல்பாதுகாப்பகம்

இக்கோட்டையினுள்ளே தான் உருசியப் புரட்சிக்குத் தலைமையேற்ற விளாடிமிர் லெனின் உடல் பாதுகாக்கப் படுகிறது.இங்கு பாதுகாக்கப் பட்டு வந்த அடுத்த தலைவர் ஜோசப் ஸ்டாலின்உடல் நவம்பர் 1, 1961 அன்று வெளியே எடுக்கப்பட்டு அப்போதைய அதிபர் நிகிடா குருச்சேவ் ஆணைப்படி கிரெம்லின் சுவர்களுக்கு வெளியே எளிய கல்லறை ஒன்றில் புதைக்கப்பட்டது.
# கிரெம்லின்

## உசாத்துணைகள்

### புத்தகங்கள்

-
-
-
# இந்தியத் திரைப்படத் தணிக்கை குழு

**இந்தியத் திரைப்படத் தணிக்கைக் குழு** (ஆங்கிலம்: Central Board of Film Certification) (இந்தி: केन्द्रीय फिल्म प्रमाणन बोर्ड
) இந்தியாவில் விடுதலைக்குப் பின்பு ஒழுக்கத்தையும், அறநெறிகளையும் மீறாத வகையில் திரைப்படக் காட்சிகள், வசனங்கள், பாடல்கள், நடிப்பவர்களின் அசைவுகள் இருக்க வேண்டும் என்பதற்காக இந்தியத் திரைப்படத் தணிக்கைக் குழு ஒன்று அமைக்கப்பட்டது. இதற்காக 1952 ஆம் ஆண்டில் திரைப்படத் தணிக்கைச் சட்டம் நிறைவேற்றப்பட்டது. இது தகவல் மற்றும் ஒளிபரப்புத் துறை அமைச்சகத்தின் கீழ் செயல்ல்படுகிறது.
# இந்தியத் திரைப்படத் தணிக்கை குழு

## திரைப்படத் தணிக்கைக் குழு அலுவலகங்கள்

திரைப்படத் தணிக்கைக் குழுவின் தலைமை அலுவலகம் மும்பையில் உள்ளது. இந்தியாவில் வெளியாகும் பல்வேறு மொழிப் படங்களுக்கும் சான்றளிக்கும் இங்குதான் சான்றளிக்கப்படுகிறது. இதன் மண்டல அலுவலகங்கள் அந்தந்த வட்டாரங்களின் மொழிகளில் அல்லது பகுதிகளில் தயாரிக்கப்படும் திரைப்படங்களைப் பரிசீலித்து சான்றுகள் அளிக்கின்றன. சென்னை, திருவனந்தபுரம், பெங்களூர், ஹைதராபாத், கொல்கத்தா மற்றும் புதுடெல்லி ஆகிய இடங்கலில் செயல்பட்டுக் கொண்டிருக்கின்றன.
# இந்தியத் திரைப்படத் தணிக்கை குழு

## திரைப்படத் தணிக்கைக் குழு

இந்த திரைப்படத் தணிக்கைக் குழுவில் இந்தியஅரசால் நியமிக்கப்பட்ட அதிகாரிகள் இவற்றின் நிரந்தர உறுப்பினர்களாகவும், இந்திய அரசு குறிப்பிட்ட எல்லைக்குள் உள்ள இலக்கிய வல்லுனர்கள், கலைத்துறையின் முக்கியப் பிரமுகர்கள், சமூக ஆர்வலர்கள் போன்றவர்களை அவ்வப்போது இதன் தற்காலிக உறுப்பினர்களாகவும் நியமிக்கிறது. இக்குழுவில் 12 முதல் 25 உறுப்பினர்கள் வரை இடம் பெறுகின்றனர்.  
இக்குழுவில் இடம் பெற்றிருப்பவர்கள் திரைப்படங்களைப் பார்த்து அவற்றை வெளியிட சான்று அளிக்கப் பரிந்துரைக்கின்றனர். இந்தக் குழுவினர் திரைப்படத்தில் இந்திய அரசின் இறையாண்மை, எல்லை, பண்பாடு, அரசியல் , சட்டம், நீதிமன்றம் ஆகியவற்றை மீறாத வகையில் உள்ளதா என்பதைக் கண்காணிப்பதுடன் வன்முறை, கொடுமை, ஆபாசம், பாலியல் குறைபாடு முதலியவை இல்லாதபடி அமைந்துள்ளதா என்று சரிபார்க்கப் படுகிறது. மேலும் தனிப்பட்ட அவதூறுகள், மத உணர்வுகளைத் தூண்டுதல், சடங்குகலின் பெயரால் நிகழும் தவறுகள் ஆகியன படங்களில் இடம் பெற்றுள்ளனவா என்றும் பார்வையிட்டு சான்றுக்குப் பரிந்துரைக்கிறது.
# இந்தியத் திரைப்படத் தணிக்கை குழு

## திரைப்பட தணிக்கைச் சான்றுகள்

இந்தியத் திரைப்படத் தணிக்கைக் குழு ஒவ்வொரு திரைப்படத்தையும் பார்வையிட்டு, பொதுமக்கள் அனைவரும் பார்வையிடலாம் என்று கருதும் திரைபடங்களுக்கு "U " (Unrestricted Public Exhibition or Universal) எனும் முத்திரையும், வயது வந்தவர்கள் மட்டும் பார்வையிடலாம் எனக் கருதும் திரைப்படங்களுக்கு "A" (Adult) எனும் முத்திரையும், வயது வந்தவர்கள் மட்டும் பொதுவாகப் பார்வையிடலாம் என்பதாகக் கருதும் திரைபடங்களுக்கு "UA" (Unrestricted Public Exhibition with parental or Universal & Adult) எனும் முத்திரையும், சிறுவர்கள் பார்வையிடலாம் எனும் கருதும் படங்களுக்கு "C" (Children ) என்றும் முத்திரை அளிக்கின்றன. இந்த முத்திரை குறிப்பிட்ட திரைப்படம் குறித்த விளம்பரங்களில் பயன்படுத்தப்படுகின்றன.
# பிரண்ட்ஸ் (தொலைக்காட்சித் தொடர்)

***பிரண்ட்ஸ்* (தமிழ் : நண்பர்கள்)** என்பது டேவிட் கிரேன் மற்றும் மார்த்தா காஃப்மனால் உருவாக்கப்பட்டு, 1994 செப்டம்பர் 22 இல் என்பிசியில் முதல் முதலாக ஒளிபரப்பப்பட்ட அமெரிக்க சூழ்நிலை நகைச்சுவை நிகழ்ச்சி ஆகும். இந்தத் தொடர் அவ்வப்போது ஒன்று சேர்ந்து வாழ்கின்ற, வாழும் செலவுகளை பகிர்ந்து கொள்கின்ற மான்ஹட்டன், நியூயார்க நகரத்தைச் சேர்ந்த நண்பர்கள் குழுவை சுற்றி வருகிறது. இந்தத் தொடர் வார்னர் பிரதர்ஸ் டெலிவிஷனுடன் இணைந்து பிரைட்/காஃப்மன்/கிரேன் ஆகியோரால் தயாரிக்கப்பட்டதாகும். இதனுடைய அசல் தயாரிப்பாளர்கள் கிரேன், காஃப்மன் மற்றும் கெவின் பிரைட் ஆவர். பின்னர் வந்த கால கட்டங்களில் இவர்களுடன் இணைந்து இது வேறு சிலராலும் வளர்ச்சியுறச் செய்யப்பட்டிருக்கிறது.  
1993ஆம் ஆண்டு நவம்பர் மாதத்தில் *இன்சோம்னியா கஃபே* என்ற தலைப்பில் காஃப்மனும் பிரைட்டும் *பிரண்ட்ஸை* என்னும் இந்தத் தொடரை உருவாக்கத் தொடங்கினர். இந்தக் கருத்தாக்கத்தை அவர்கள் இதற்கு முன்பு பணிபுரிந்த பிரைட்டிடம் கொடுத்தனர், அவர்கள் ஒன்றாக இணைந்து இந்தத் தொடரின் ஏழு பக்க விவரத்தை என்பிசியிடம் அளித்தனர். சில திரைக்கதைகள் மறுமுறை எழுதப்பட்டு மாற்றப்பட்ட பின்னர் இந்த தொடருக்கு இறுதியாக *பிரண்ட்ஸ்* என்று பெயரிடப்பட்டதோடு என்பிசியின் விருப்ப நேரமான வியாழக்கிழமை இரவு 8:30 மணி நேர ஒதுக்கீட்டில் ஒளிபரப்பப்பட்டது. இந்தத் தொடரின் படப்பிடிப்பு நேரடியாக பார்வையாளர்கள் முன்னிலையில் கலிபோர்னியா புர்பான்க்கில் உள்ள வார்னர் பிரதர்ஸ் படப்பிடிப்பு மனையில் (ஸ்டூடியோ) நடைபெற்றது. இந்த அலைவரிசையின் பத்து தொகுப்புகளுக்குப் பிறகு, தொடரின் இறுதி தொகுப்பிற்கு என்பிசி ஆதரவளித்தது. மேலும் அமெரிக்காவைச் சுற்றி பார்வையாளர்கள் ஒருங்கிணைக்கப்பட்டனர். 2004 மே 6 இல் ஒளிபரப்பப்பட்ட இதன் இறுதி அத்தியாயம் 52.5 மில்லியன் அமெரிக்க பார்வையாளர்களால் பார்க்கப்பட்டது. இதனால் இந்தத் தொடர் தொலைக்காட்சி வரலாற்றிலேயே அதிக பார்வையாளர்கள் பார்த்த நான்காவது தொடர் என்ற பெயரைப் பெற்றது.  
*பிரண்ட்ஸ்* அது ஒளிபரப்பான காலம் முழுவதிலும் நேர்மறையான மதிப்பீடுகளைப் பெற்றது என்பதுடன், எல்லா காலத்திற்குமான மிகவும் பிரபலமான சிட்காம்களுள் ஒன்றாகவும் ஆனது. இந்தத் தொடர் பல விருதுகளை வென்றதுடன் 63 முதன்மை நேர (பிரைம்டைம்) எம்மி விருதுகளுக்கும் பரிந்துரைக்கப்பட்டது. இந்தத் தொடர் தரவரிசையிலும் மிகுந்த வெற்றிகரமானதாக விளங்கியது, இறுதி பிரைம்டைம் தரவரிசையில் தொடர்ந்து முதல் பத்திலேயே இடம்பெற்றிருந்தது. *பிரண்ட்ஸ்* ஒரு பெரும் கலாச்சார தாக்கத்தை ஏற்படுத்தியது. இந்தத் தொடரில் குறிப்பிடத்தகுந்த அளவிற்கு இடம்பெற்ற தி சென்ட்ரல் பெர்க் காஃபி ஹவுஸ் உலகம் முழுவதிலும் பல்வேறு வகைகளில் இடம்பெறும் அளவிற்கு தாக்கமேற்படுத்தியது. இந்தத் தொடரின் மறு ஒளிபரப்புகள் உலகம் முழுவதிலும் செய்யப்பட்டன என்பதோடு, எல்லா தொகுப்புகளும் டிவிடி வடிவத்தில் வெளியிடப்பட்டன. இந்தத் தொடரின் இறுதியைத் தொடர்ந்து அதன் மறுபதிப்பு தொடரான *ஜோயி* உருவாக்கப்பட்டது.
# பிரண்ட்ஸ் (தொலைக்காட்சித் தொடர்)

## நடிகர்களும் கதாப்பாத்திரங்களும்
**பத்தாவது சீசன்** சில நீண்ட நேரம் நடைபெறும் கதையம்சங்களுடன் முடிகிறது. ஜோயியும் ரேச்சலும் தாங்கள் ஒன்றாக இருப்பது குறித்த ராஸின் உணர்வுகளை சமாளிக்க முயற்சி செய்வதோடு நண்பர்களாகவே இருப்பது என்று தீர்மானிக்கின்றனர். ஃபோபும் மைக்கும் திருமணம் செய்துகொள்ளத் தீர்மானிக்கின்றனர், அதேசமயம் சார்லி ராஸூடன் உறவை முறித்துக்கொள்கிறார். மோனிகாவும் சாண்ட்லரும் ஒரு குழந்தையை தத்தெடுத்துக்கொள்கின்றனர் அந்தக் குழந்தை எரிகாவால் (அன்னா ஃபாரிஸ்) தேர்ந்தெடுக்கப்படுகிறது. தொடரின் இறுதியில் சாண்ட்லரும் மோனிகாவும் குழந்தை பெற்றுக்கொள்வது என்ற தங்கள் கனவை எரிகா இரட்டைக் குழந்தையைப் பெற்றுக்கொள்கையில் - ஒரு பையன் ஒரு பெண், நிறைவேற்றிக்கொள்கின்றனர். மோனிகாவும் சாண்ட்லரும் புறநகரத்திற்கு இடம்பெயருகின்றனர், ஜோயி தனது வாழ்க்கையில் நடந்த மாற்றங்களை நினைத்து விரக்தியடைகிறார். ரேச்சல் பாரிசில் ஒரு வேலைக்கு சேர்கிறார், ஆனால் ராஸிடம் சென்று தன்னுடைய உறவைத் தொடர விரும்பவில்லை.
# பிரண்ட்ஸ் (தொலைக்காட்சித் தொடர்)

## தயாரிப்பு

### கருத்துருவாக்கம்

| **1** | டிபிஏ |  |  |  |  |  |
| --- | --- | --- | --- | --- | --- | --- |
| cellspacing="5" | "*பிரண்ட்ஸின்* இறுதி அத்தியாயத்தைச் சுற்றி உருவாக்கப்பட்ட மிகைப்படுத்தல்கள் மற்றும் எதிர்பார்ப்புகளைச் சுற்றி வாழ்வது எந்த ஒரு அத்தியாயத்திற்கும் சாத்தியமில்லாததாகவே இருக்கலாம், இது இந்த நேரம் ரசிகர்கள் நியாயமான நம்பிக்கையோடு இருந்திருக்கக்கூடிய இடத்திற்கு ஏறக்குறைய வந்து சேர்ந்திருக்கிறது. முடிவில், இரண்டு மணிநேர நிகழ்ச்சி அது என்ன செய்யவேண்டுமோ அதைத் துல்லியமாக செய்திருக்கிறது. நாம் இந்தத் தொடரை ஏன் விரும்புகிறோம் மற்றும் தவறவிடவிருக்கிறோம் என்பதை நமக்கு நினைவுபடுத்திக்கொண்டே இது கதையை முடித்துக்கொள்கிறது." |  |  |  |  |  |
| ="1" |  |  |  |  |  |  |
| சீசன் | நேர ஒதுக்கீடு (இடிடீ) | சீசன் பிரீமியர் | சீசன் இறுதி | தொலைக்காட்சி சீசன் | தரவரிசை | பார்வையாளர்கள்
(மில்லியனில்) |
# பிரண்ட்ஸ் (தொலைக்காட்சித் தொடர்)

## தயாரிப்பு

### கலாச்சார தாக்கம்

தயாரிப்பாளர்கள் *பிரண்ட்ஸை* "தொலைக்காட்சி நிகழ்ச்சியாக மட்டும்" நினைத்தனர் என்றாலும், டொராண்டோ பல்கலைக்கழகத்தைச் சேர்ந்த ஒரு மொழியியல் பேராசியரின் ஆய்வுப்படி இந்தத் தொடர் ஆங்கில மொழியிலும் தாக்கத்தை ஏற்படுத்தியது. கதாபாத்திரங்கள் பயன்படுத்தும் "so" என்ற வார்த்தை மற்ற உணர்ச்சிப்பெருக்கு வார்த்தைகளான "very" மற்றும் "really" என்பனவற்றைவிட அதிகமும் பெயரடைகளை மேம்படுத்துபவையாக இருந்தன என்று இந்தப் பேராசிரியர் கண்டுபிடித்துள்ளார். இந்த முன்னுரிமைகள் முன்பே அமெரிக்க வழக்குமொழியில் தங்களுக்கான வழியை அமைத்துக்கொண்டுள்ளன என்றாலும், இந்தத் தொடரில் பயன்படுத்தப்பட்டது இந்த மாற்றத்தை துரிதப்படுத்தியுள்ளது எனலாம். செப்டம்பர் 11 தாக்குதல்களைத் தொடர்ந்து, இந்தத் தொடரைப் பார்ப்பது பார்வையாளர்களுக்கு சௌகரியமானதாக இருந்ததால் இதனுடைய தரவரிசை முந்தைய ஆண்டைக் காட்டிலும் 17 சதவிகிதம் அதிகரித்து காணப்பட்டது. இந்த அத்தியாயத்தின் எழுத்தாளரான ஜெர்ரி லுத்விக் *பிரண்ட்ஸின்* அத்தியாயங்களைப் பார்த்ததன் மூலம் *பட்ஸின்* "வடிவத்தை" ஆராய்ந்தார். வார்னர் பிரதர்ஸ் படப்பிடிப்பு மனையின் அருங்காட்சியகத்திற்காக சென்ட்ரல் பெர்க் மீண்டும் உருவாக்கப்பட்டது என்பதுடன் 2008 ஆம் ஆண்டில் *தி எலன் டிஜெனரஸ் ஷோ* விலும் காட்டப்பட்டது. ஜெனிபர் அனிஸ்டன் 2004ஆம் ஆண்டில் தொடர் முடிந்த பின்னர் முதல் முறையாக இதற்கு மறுவருகை புரிந்தார். 2009 அக்டோபர் 24 முதல் ஒரு சென்ட்ரல் பெர்க் நேர்பிரதி லண்டன், சோஹோ, பிராடிவிக் தெருவில் அமைந்திருந்தது. இந்த காஃபி ஹவுஸ் வாடிக்கையாளர்களுக்கு அசல் காஃபியை வழங்கியது என்பதுடன், சீசன் மூன்று அத்தியாயமான "தி ஒன் வித் த ஃபுட்பால்"இல் இருந்த கெல்லப் கப் போன்ற *பிரண்ட்ஸ்* நினைவுப்பொருட்களையும் காட்சிக்கு வைத்திருந்தது. 2009 இல், "ஸ்மெல்லி கேட்" என்ற பாடலின் ரீமிக்ஸ் நடனம் இணையத்தள கலாச்சார வடிவத்தில் பிரபலமானது.
# பிரண்ட்ஸ் (தொலைக்காட்சித் தொடர்)

## விநியோகம்

### ஒளிபரப்பு

தயாரிக்கப்பட்ட பைலட் என்பிசியின் எதிர்பார்ப்புகளுக்கு ஏற்றபடி இருந்த பின்னர், இந்தத் தொடர் வியாழக்கிழமை இரவு 8:30 மணி நேர ஒதுக்கீட்டில் 1994 செப்டம்பர் 22 அன்று *பிரண்ட்ஸ்* என்ற பெயரில் முதல்முறையாக ஒளிபரப்பப்பட்டது. இந்த பைலட் *மேட் அபோட் யூ* மற்றும் *செய்ன்பீல்டுக்கு* இந்தத் தொடர் அது ஒளிபரப்பப்பட்ட காலம் முழுவதிலும் பெரும் வெற்றியைப் பெற்றது என்பதுடன் என்பிசியின் வியாழன் இரவு வரிசையில் அத்தியாவசியமானதுடன் இந்த நெட்வொர்க்கினால் அது பார்த்தே ஆகவேண்டிய டிவி என்ற பெயரைப் பெற்றது. ஒன்பதாவது சீசனுக்கான வாய்ப்பு இருப்பதாக கிரேன் பத்திரிக்கையாளர்களிடம் தெரிவித்தபோது விமர்சகர்கள் அவர் அவ்வாறு பாவனை செய்கிறார் என்றும், குறைந்தபட்சம் இரண்டு நடிக உறுப்பினர்களாவது மற்றொரு சீசனுக்கு உடன்பட்டிருக்க மாட்டார்கள் என்றும் நம்பினர். செலவுகளை ஈடுசெய்ய வர்த்தகங்களிலிருந்து போதுமான விளம்பர வருவாயை என்பிசியால் கொடுக்க இயலவில்லை என்றாலும் உயர் தரவரிசை மற்றும் மற்ற தொலைக்காட்சித் தொடருக்கான லாபங்களைத் தந்த இந்தத் தொடர் வியாழன் இரவு அட்டவணையின் முக்கியமான பகுதியானது. வேறு திட்டங்களில் பணிபுரியும் விதமாக வழக்கமான 24 அத்தியாயங்களிலிருந்து 18 அத்தியாயங்களுக்கு பத்தாவது சீசனை குறைக்கும்படி நடிகர்கள் கேட்டுக்கொண்டனர்.  
2001 ஆம் ஆண்டு கோடையில் வார்னர் பிரதர்ஸ் டொமஸ்டிக் கேபிள் சகோதர நெட்வொர்க்கான டிபிஎஸ்ஸிடம் இந்தத் தொடரை மறுஒளிபரப்பு கூட்டமைப்பின் அடிப்படையில் ஒளிபரப்ப ஒப்பந்தம் செய்தது. வார்னர் பிரதர்ஸ் நாடு முழுவதிலும் உள்ள பல்வேறு தொலைக்காட்சி நிலையங்களுடன் இதேபோன்ற ஒப்பந்தத்தை செய்துள்ளது. 2005 ஜுலையில் 2011ஆம் ஆண்டில் ஒளிபரப்புவதற்காக வார்னர் பிரதர்ஸ் டொமஸ்டிக் கேபிள் *பிரண்ட்ஸை* நிக் அட் நைட்டிடம் விற்றுவிட்டதாக அது அறிவித்தது. வார்னர் பிரதர்ஸ் உரிமத் தொகையிலும் விளம்பர பேரங்களிலிருந்தும் 200 மில்லியன் அமெரிக்க டாலர்கள் வருவாயை ஈட்ட வேண்டும் என்று எதிர்பார்த்திருக்கிறது. நிக் அட் நைட் 2017 ஆம் ஆண்டு கோடை வரை ஆறு வருடங்களுக்கு மாலை 6 மணிக்கு பின்னர் இந்த அத்தியாயங்களை ஒளிபரப்ப ஒரு அத்தியாயத்திற்கு 500,000 அமெரிக்க டாலர்களைத் தருகிறது. நிக் அட் நைட்டைப் போன்றே டிபிஎஸ்ஸும் தனது ஒப்பந்தத்தை ஆறு வருடங்களுக்கு நீட்டித்திருந்தது, ஆனால் முதல் வருடத்தைத் தவிர 6 மணிக்கு முன்பாக ஒளிபரப்புவது தடைசெய்யப்பட்டிருப்பதால் ஒரு அத்தியாயத்திற்கு 275,000 அமெரிக்க டாலர்களே தருகிறது. 2005 ஆம் ஆண்டு வரையிலான கூட்டமைப்பு வரை மொத்தம் 944 அமெரிக்க டாலர்களில் உரிமத் தொகையாக ஒரு அத்தியாயத்திற்கு 4 மி்ல்லியன் அமெரிக்க டாலர்களை *பிரண்ட்ஸ்* ஈட்டியது.
# பிரண்ட்ஸ் (தொலைக்காட்சித் தொடர்)

## விநியோகம்

### சர்வதேசம்

*பிரண்ட்ஸ்* 1994ஆம் ஆண்டில் பிரிட்டனில் உள்ள சேனல் 4 இல் ஒளிபரப்பப்படத் தொடங்கியது; இருப்பினும், 1996ஆம் ஆண்டில் ஸ்கை1 இந்தத் தொடருக்கான உரிமைகளைப் பெற்றது. ஸ்கை1 இல் இதன் அசல் ஒளிபரப்பப்பட்ட பின்னர் சில வாரங்கள் கழித்து சேனல் 4 தொடர்ந்து ஒளிபரப்பியது என்றாலும் இந்தத் தொடர் நெட்வொர்க்கின் மிகவும் பிரபலமான தொடர்களுள் ஒன்றாக இருந்தது, ஒரு அத்தியாயத்திற்கு 2.6 மில்லியன் என்ற சராசரி அளவில் பார்வையாளர்கள் இருந்தனர். 1999ஆம் ஆண்டில், *பிரண்ட்ஸிற்கான* உரிமையை திரும்பப் பெறுவதற்கு 100 மில்லியன் பவுண்டுகள் பேரத்தில் சேனல் 4 கையெழுத்திட்டது என்பதுடன் ஸ்கை1 இடம் இருந்து *இஆர்* ஐயும் பெற்றது. இந்த மூன்று வருட பேரம் பிரிட்டனில் சேனல் 4 இந்த தொடரின் புதிய அத்தியாயங்களை ஒளிபரப்ப அனுமதித்தது என்பதுடன் மற்ற பிரிட்டன் ஒளிபரப்புகளுடன் பே-டிவி ஒளிபரப்பிற்கு பேரம் பேசவும் அனுமதித்தது. இந்த இறுதி அத்தியாயம் ஒருநாள் இரவில் மட்டும் 8.6 மில்லியன் பார்வையாளர்களைக் கொண்டிருந்தது -அந்த நேரத்தில் பிரிட்டன் தொலைக்காட்சிப் பார்வையாளர்களில் மூன்று பங்கிங்கும் அதிகமானதாகும்- என்பதுடன் 8.9 மில்லியன் உச்ச பார்வையாளர்கள் அளவையும் கொண்டிருந்தது. இது 6.5 மில்லியன் பார்வையாளர்களைக் கொண்டிருந்த ஜூன் 2002 அளவை விஞ்சிய *பிரண்ட்ஸின்* எந்தவொரு அத்தியாயத்திற்கும் இருந்த உயர்ந்தபட்ச பார்வையாளர்கள் அளவாகும். இந்தத் தொடரின் மறு ஒளிபரப்புகள் பிரிட்டனில் சேனல் 4 மற்றும் இ4இல் காட்டப்பட்டது. ஐரிஷ் சேனலான ஆர்டிஇ டூ 2004 மே 24 இல் இதன் இறுதியை ஐரோப்பாவில் ஒளிபரப்பிய முதலாவது சேனலாகும். *பிரண்ட்ஸ்* 1996ஆம் ஆண்டில் ஆஸ்திரேலிய தொலைக்காட்சியான செவன் நெட்வொர்க்கில் முதன்முறையாக காட்டப்பட்டது. நைன் நெட்வொர்க் இரண்டாவது சீசனை 1997ஆம் ஆண்டில் ஒளிபரப்பப்பத் தொடங்கி இதனுடைய இறுதியை 2004ஆம் ஆண்டில் காட்டுவது வரை தொடர்ந்தது. டென் நெட்வொர்க் ஆஸ்திரேலியாவில் இதை ஒளிபரப்புவதற்கான உரிமைகளை வாங்கிவிட்டதாக நவம்பர் 2007ஆம் ஆண்டில் அறிவித்தது. டிவி2 1995ஆம் ஆண்டில் நியூஸிலாந்தில் ஒளிபரப்பத் தொடங்கியது என்பதுடன் பத்து சீசன்கள் முழுவதையும் ஒளிபரப்பி மறுஒளிபரப்புகளையும் தொடங்கியது.
# பிரண்ட்ஸ் (தொலைக்காட்சித் தொடர்)

## விநியோகம்

### விற்பனையாக்கம்

பத்து சீசன்களும் டிவிடி வடிவத்தில் தனித்தனியாகவும் பாக்ஸ் தொகுப்பாகவும் வெளியிடப்பட்டுள்ளன. வார்னர் பிரதரஸ்.எதிர்கால புளுரே வெளியீட்டிற்கான தி்ட்டத்தைப் பற்றியும் பேசி வருகிறது. ஒவ்வொரு பிரதேச 1 சீசன் வெளியீடு சிறப்பு அம்சங்களையும் தொடரிலிருந்து வெட்டப்பட்ட காட்சிகளையும் கொண்டிருக்கிறது, இருப்பினும் பிரதேசம் 2 வெளியீடு வெளியீடுகள் அசலாக ஒளிபரப்பப்பட்டவையாகும். முதல் சீசனுக்கு, ஒவ்வொரு அத்தியாயமும் வண்ண சரிசெய்தல் மற்றும் ஒலி விரிவாக்கம் கொண்டு புதுப்பிக்கப்பட்டது. இடத்தைப் பிடித்தது என்பதுடன் 1995 நவம்பரில் 500,000 பிரதிகள் விற்பனையானது. 1999ஆம் ஆண்டில் *பிரண்ட்ஸ் அகெய்ன்* என்று தலைப்பிடப்பட்ட இரண்டாவது இசை ஆல்பம் வெளியிடப்பட்டது. "சீன் இட்?" என்ற *பிரண்ட்ஸின்* டிவிடி கேம் வடிவம் மற்றும் ,பிளேஸ்டேஷன் 2க்கான குவிஸ் வீடியோ கேம் மற்றும் *பிரண்ட்ஸ்:தி ஒன் வித் ஆல் த டிரிவயா* என்று தலைப்பிடப்பட்ட பிசி ஆகியவை மற்ற விற்பனைகள் உள்ளிட்டவையாகும்.  
| டிவிடி பெயர் | அத்தியாயம் # | பாக்ஸ் தொகுதி வெளியீட்டு தேதிகள் |  |  |  |
| --- | --- | --- | --- | --- | --- |
| முழுமையான முதலாவது சீசன் | 24 | ஏப்ரல் 30, 2002 | மே 29, 2000 | அக்டோபர் 4, 2006 |  |
| முழுமையான இரண்டாவது சீசன் | 24 | செப்டம்பர் 3, 2002 | மே 29, 2000 |  |  |
| முழுமையான மூன்றாவது சீசன் | 25 | ஏப்ரல் 1, 2003 | மே 29, 2000 |  |  |
| முழுமையான நான்காவது சீசன் | 24 | 2003 ஜூலை 15 | மே 29, 2000 |  |  |
| முழுமையான ஐந்தாவது சீசன் | 24 | நவம்பர் 4, 2003 | மே 29, 2000 |  |  |
| முழுமையான ஆறாவது சீசன் | 25 | ஜனவரி 27, 2004 | ஜூலை 17, 2000 | அக்டோபர் 4, 2006 |  |
| முழுமையான ஏழாவது சீசன் | 24 | ஏப்ரல் 6, 2004 | அக்டோபர் 25, 2004 | அக்டோபர் 4, 2006 |  |
| முழுமையான எட்டாவது சீசன் | 24 | நவம்பர் 9, 2004 | அக்டோபர் 25, 2004 | அக்டோபர் 4, 2006 |  |
| முழுமையான ஒன்பதாவது சீசன் | 24 | மார்ச் 8, 2005 | அக்டோபர் 25, 2004 | அக்டோபர் 4, 2006 |  |
| முழுமையான பத்தாவது சீசன் | 18 | நவம்பர் 15, 2005 | அக்டோபர் 25, 2004 | அக்டோபர் 4, 2006 | } |
# பிரண்ட்ஸ் (தொலைக்காட்சித் தொடர்)

## எதிர்காலம்

### *ஜோயி*

2004ஆம் ஆண்டில் இந்தத் தொடரின் இறுதிக்குப் பின்னர், இதன் பிரதிவடிவ தொடரான *ஜோயி* க்கு லெபிளான்க் கைழுத்திட்டார், இது ஜோயி தனது நடிப்பு வாழ்க்கைக்கான வாய்ப்புக்களைத் தேடி லாஸ் ஏஞ்சல்ஸிற்கு செல்வதை தொடர்ந்து நடப்பதாகும். காஃப்மனும் கிரேனும் இந்த பிரதிவடிவத்தில் ஆர்வம் காட்டவில்லை, இருப்பினும் பிரைட் இந்தத் தொடரை ஸ்காட் சில்வரி மற்றும் ஷானா கோல்ட்பர்க்-மீஹன் உடன் இணைந்து எக்ஸிகியூட்டிவ் தயாரிப்பாளராக இருக்க சம்மதித்தார். என்பிசி வலுவான முறையில் *ஜோயி* யை மேம்படுத்தியது என்பதுடன் *பிரண்ட்ஸின்* வியாழக்கிழமை இரவு 8:00 மணி நேர ஒதுக்கீட்டை வழங்கியது. இந்தப் பைலட் 18.60 மில்லியன் அமெரிக்கப் பார்வையாளர்களால் பார்க்கப்பட்டது, ஆனால் தொடரின் இரண்டு சீசன்கள் முழுவதிலும் தரவரிசை குறைந்தது என்பதுடன் சராசரியாக முதல் சீசனுக்கு 10.20 மில்லியன் மற்றும் இரண்டாவது சீசனுக்கு 7.10 மில்லியன் பார்வையாளர்களே இருந்தனர். என்பிசி இரண்டு சீசன்களுக்குப் பின்னர் இந்தத் தொடரை 2006 மே 15 இல் ரத்து செய்தது. படப்பிடிப்பு மனையும் தயாரிப்பாளர்களும் இந்தத் தொடரை விரைவாக பாழடித்துவிட்டனர் என்று பிரைட் என்பிசி எக்ஸிகியூட்டிவ்களுக்கிடையே இருந்த கூட்டிணைப்பை குற்றம்சாட்டினார்:
# கணிப்பொறியில் தமிழ் (நூல்)

கணிப்பொறியில் தமிழ் என்கிற கணினி தொழில்நுட்ப நூல் 112 பக்கங்களுடன் வெளியிடப்பட்டுள்ளது.
# கணிப்பொறியில் தமிழ் (நூல்)

## நூலாசிரியர்

த.பிரகாஷ் என்கிற இந்த நூலாசிரியர் சென்னையில் தனியார் நிறுவனம் ஒன்றில் பணிபுரிந்து வருகிறார். தமிழ் கம்ப்யூட்டர் எனும் இதழில் கணிப்பொறி குறித்து அதிகமான கட்டுரைகளை எழுதியிருக்கிறார்.
# கணிப்பொறியில் தமிழ் (நூல்)

## அணிந்துரை

தமிழ்நாட்டில் வெளிவரும் பல தமிழ் நாளிதழ்கள் மற்றும் பருவ இதழ்களில் கணினி தொழினுட்பம் குறித்து அதிகமான கட்டுரைகளை எழுதி வரும் மு.சிவலிங்கம் இந்நூலுக்கு அணிந்துரை வழங்கியிருக்கிறார்.
# கணிப்பொறியில் தமிழ் (நூல்)

## பொருளடக்கம்

கணிப்பொறியில் தமிழ் எனும் இந்நூலில்,
1. கணிப்பொறியில் தமிழ்
1. விசைப்பலகை அமைப்பு முறைகள்
1. எழுத்துருவின் வகைகள்
1. தமிழ் எழுத்துருக்கள்
1. எழுத்துரு/விசைப்பலகை இயக்கியை நிறுவுதல்
1. தமிழில் தட்டச்சு செய்யும் முறை
1. சிக்கல்களும் தீர்வுகளும்
1. இணையத்தில் தமிழ்
1. தமிழ் இணையப் பல்கலைக்கழகம்
1. மின்னஞ்சல்
1. யூனிகோடு
1. விண்டோஸ் எக்ஸ்பீயில் தமிழ்
1. தமிழ் இணையதளங்கள்
1. கேள்வி-பதில்
எனும் 14 பகுதிகளில் கணிப்பொறியில் தமிழ் அமைப்பு மற்றும் பயன்பாடு குறித்து முழுமையான விளக்கம் அளிக்கப்பட்டுள்ளது.
# கணிப்பொறியில் தமிழ் (நூல்)

## பொருளடக்கம்

### கணிப்பொறியில் தமிழ்

கணிப்பொறியில் தமிழில் தட்டச்சு செய்யத் தேவையான எழுத்துரு, விசைப்பலகை இயக்கிகள் அதற்கான மென்பொருள்கள் குறித்து தெரிவிக்கப்பட்டுள்ளன.
# கணிப்பொறியில் தமிழ் (நூல்)

## பொருளடக்கம்

### விசைப்பலகை அமைப்பு முறைகள்

இந்தப் பகுதியில் “தமிழ் தட்டச்சு - யளனகப” எனும் தலைப்பில் தட்டச்சு எந்திரத்தில் பயன்படுத்தப்பட்ட விசைப்பலகை முறை, “தமிழ்99 - மிக எளிதில் கற்கலாம்” எனும் தலைப்பில் “தமிழ்நெட்99” விசைப்பலகை முறை, “ஃபோனடிக்” எனும் ஒலியியல் முறையிலான விசைப்பலகை முறை, “டிரான்ஸ்லிட்டரேஷன் (ரோமனைஸ்டு)” எனும் எழுத்துப் பெயர்ப்பு முறையிலான விசைப்பலகை முறை குறித்து சுருக்கமாகத் தெரிவிக்கப்பட்டுள்ளது. பின் பகுதியில் இந்த நான்கு முறைகளுக்குமான விசைப்பலகையின் படங்கள் அளிக்கப்பட்டுள்ளன.
# கணிப்பொறியில் தமிழ் (நூல்)

## பொருளடக்கம்

### எழுத்துருவின் வகைகள்

கணிப்பொறியியில் பயன்படுத்தும் எழுத்துருக்கள் வகைகளான ட்ரூ டைப் & ஏடீஎம் ஃபான்ட்கள், ஓப்பன் டைப் ஃபான்ட், யூனிகோடு ஃபான்ட், ஓப்பன் ட்ரூ டைப், கிளியர் டைப் ஃபான்ட் குறித்த தகவல்கள் தரப்பட்டுள்ளன.
# கணிப்பொறியில் தமிழ் (நூல்)

## பொருளடக்கம்

### தமிழ் எழுத்துருக்கள்

இந்தப் பகுதியில் டாம் மற்றும் டாப் எழுத்துருக்கள் (Tam & Tab Fonts), ஆஸ்கி (ASCII), டிஸ்கி (TSCII), இஸ்கி (ISCII) என்பது குறித்து விளக்கமளிக்கப்பட்டுள்ளது.
# கணிப்பொறியில் தமிழ் (நூல்)

## பொருளடக்கம்

### எழுத்துரு/விசைப்பலகை இயக்கியை நிறுவுதல்

இந்தப் பகுதியில் விண்டோஸில் தமிழ் எழுத்துருவை நிறுவும் முறை, விசைப்பலகை இயக்கியை நிறுவுதல், இலவச தமிழ்மென்பொருள் கருவிகள் போன்றவை குறித்த தகவல்கள் தரப்பட்டுள்ளன.
# கணிப்பொறியில் தமிழ் (நூல்)

## பொருளடக்கம்

### தமிழில் தட்டச்சு செய்யும் முறை

தமிழில் தட்டச்சு செய்யும் வழிமுறைகள் குறித்து இங்கு தெரிவிக்கப்பட்டுள்ளது.
# கணிப்பொறியில் தமிழ் (நூல்)

## பொருளடக்கம்

### சிக்கல்களும் தீர்வுகளும்

எம்.எஸ்.வேர்டில் சந்திக்கும் சிக்கல்கள் அதற்கான தீர்வுகள், எழுத்துருவை உட்பொதித்தல், அடிக்கடி நேரும் பிழைகள், பேஜ்மேக்கர், கோரல்ட்ரா, ஃப்ளாஷ் எம்எக்ஸ், இயக்குநர் எம்எக்ஸ், இணையம் என்று பல வழிகளில் வரும் சிக்கல்கள் அதை சரிசெய்யும் வழ்முறைகள் குறித்து தெரிவிக்கப்பட்டுள்ளன.
# கணிப்பொறியில் தமிழ் (நூல்)

## பொருளடக்கம்

### இணையத்தில் தமிழ்

இணையத்தில் பக்கத்தைப் புதுப்பித்தல், டயனமிக் ஃபான்ட், இண்டர்நெட் எக்ஸ்ப்ளோரர், நெட்ஸ்கேப் நேவிகேட்டர், கூகிளில் தமிழில் தேடும் முறை, ழ , இணையத்தில் கற்றல் போன்றவை குறித்து விளக்கமளிக்கப்பட்டுள்ளன.
# கணிப்பொறியில் தமிழ் (நூல்)

## பொருளடக்கம்

### தமிழ் இணையப் பல்கலைக்கழகம்

தமிழ் இணையப் பல்கலைக்கழகத்தின் தளத்திலிருந்து எழுத்துருவைப் பதிவிறக்குதல், பாடத்திட்டம், மின்நூலகம் குறித்து தெரிவிக்கப்பட்டுள்ளது.
# கணிப்பொறியில் தமிழ் (நூல்)

## பொருளடக்கம்

### மின்னஞ்சல்

தமிழில் ஈமெயில் அனுப்பும் முறை, உடனிணைப்பு மூலமாக, ஓஎஸ் வசதி, தனியார் மின்னஞ்சல் மென்பொருள், தனியார் மின்னஞ்சல் இணையதளம் ஆகியவை குறித்து விளக்கமளிக்கப்பட்டுள்ளன.
# கணிப்பொறியில் தமிழ் (நூல்)

## பொருளடக்கம்

### யூனிகோடு

யூனிகோடு என்கோடிங், புதிய தமிழ் யூனிகோடு, பிரைவேட் யூஸ் ஏரியா எனும் தலைப்பில் விளக்கமளிக்கப்பட்டுள்ளது.
# கணிப்பொறியில் தமிழ் (நூல்)

## பொருளடக்கம்

### விண்டோஸ் எக்ஸ்பீயில் தமிழ்

விண்டோஸ் எக்ஸ்பீயில் தமிழை உருவாக்கி தமிழில் கோப்பு உருவாக்குதல் , லினக்ஸில் தமிழ் ஆகியவை குறித்து தரப்பட்டுள்ளது.
# கணிப்பொறியில் தமிழ் (நூல்)

## பொருளடக்கம்

### தமிழ் இணைய தளங்கள்

தமிழ் இணையதளத்திற்கு செல்லும் போது..., என்ன செய்ய வேண்டுமென்று சில குறிப்புகள் தெரிவிக்கப்படுவதுடன் சில தமிழ் இணைய தளங்கள் குறித்த தகவல்களும் தெரிவிக்கப்பட்டுள்ளன.
# கணிப்பொறியில் தமிழ் (நூல்)

## பொருளடக்கம்

### கேள்வி-பதில்

கணிப்பொறியிலும், இணையம் பயன்படுத்துவதிலும் தமிழ் மொழியைப் பயன்படுத்தும் போது வரும் பொதுவான சில சந்தேகங்கள் கேள்வியாகத் தரப்பட்டு அதற்கு பதிலும் அளிக்கப்பட்டுள்ளன.  
- இந்நூலில் அனைத்துப் பகுதிகளிலும் தேவையான படங்கள் அளிக்கப்பட்டிருப்பதால் எளிமையாகப் புரிந்து கொள்ள முடிகிறது.
# வீரராகவ முதலியார்

**வீரராகவ முதலியார்** பதினைந்தாம் நூற்றாண்டில் வாழ்ந்த தொண்டைநாட்டுத் தமிழ்ப் புலவராவார்.
# வீரராகவ முதலியார்

## பிறப்பு

தொண்டை நாட்டில் உள்ள பூதூரைச் சேர்ந்த வடுகநாத முதலியாருக்கு மகனாக பிறந்த வீரராகவ முதலியார், இளமையில் அந்நாட்டின் தலைநகரான காஞ்சிமாநகர் சென்று அங்கு தமிழ் கற்றார். அருணகிரிநாதர், வில்லிபுத்தூரார் காலத்தில் வாழ்ந்த இவர் வசிப்பிடம் பொற்களந்தை என்பர். பார்வை இல்லாத காரணத்தால் இவர் அந்தகக் கவி வீரராகவ முதலியார் என்றும் அழைக்கப்படுவர். * எடாயிரங் கோடி யெழுதாது தன் மனத் தெழுதிப் படித்த விரகர் * என்று இவரின் ஞாபகத்தில் வைத்து செய்யுள் பாடும் திறமையைப் புகழ்வார்.
# வீரராகவ முதலியார்

## இலக்கியப் பங்களிப்பு

இவர் பாதேயத்தை நாய் கவர்ந்தோடியபோது *சீராடை* என்ற தனிநிலைக் கவி பாடினவர். அக்காலத்தில் வாழ்ந்த மன்னர்கள் மற்றும் பிரபுக்கள் சிலர் மீது செய்யுள் கூறிப் பல பரிசில்கள் பெற்றவர்.மேலும் யாழ்ப்பாணம் வந்து பரராசசேகர மன்னவர் முன் செய்யுள் அரங்கேற்றி அரிய பரிசில்களும் பெற்றது மட்டுமில்லாது இப்பெருமையை *ஈழ மண்டல மளவுந் திறைகொண்ட கவி வீரராகவன் வீடுக்கு மோலை* என்று தனது சிட்டுக் கவியிலுஞ் சுட்டிக் காட்டியவர். மேலும் பரராசசேகர மன்னனால் பாடப்பட்டு புகழ் பெற்றவர். பார்வையற்றவரான இவர் வில்லேந்தி நின்ற பரராசசேகர மன்னவரை வருணித்து அரிய வெண்பா ஒன்று கூறியவர். இவர் பல தனி நிலைச் செய்யுள்களையும் கழுக்குன்றப்புராணம், கழுக்குன்றமாலை, சந்திரவாணன் கோவை, திருவாரூருலா, சேயூர்க்கலம்பகம், சேயூர்முருகன்பிள்ளைத்தமிழ், கயத்தாற்றரசனுலா முதலிய பிரபந்தங்களை இயற்றியுள்ளார். மேலும் சேயூர்முருகன்பிள்ளைத்தமிழ் என்னும் பாவில் *ஐயதென் கதிர்காமமென்னும்மலைமுதலாய்* என்று கதிர்காமத்தை புகழ்ந்து பாடியுள்ளார்..  
இவர் பாடிய சில பாடல்களை ஈண்டு தருதும்:-  
இவர் கட்டுச்சோற்றை நாய் கவர்ந்த போது, இவர் கூறிய கட்டளைக்கலித்துறை.  
''சீராடை யற்ற வயிரவன் வாகனஞ் சேரவந்து
பாராறு நான்முகன் வாகனந் தன்னைமுன் பறறிக்கவ்வி
நாரா யணனுயர் வாகன மாயிற்று நமமைமுகம்
பாரான்மை வாகனன் வந்தே வயிற்றினிற் பற்றினனே''  
பரராசசேகர மன்னவர் கையில் வில்லும் அம்பும் கொடுத்து, அவர் கோலம் எவ்வாறு என்று
வினாவிய அமைச்சர்களுக்கு, பார்வையற்றவரான இவர் வெண்பாவில் கூறிய பதில்.  
''வாழு மிலங்கைக்கோ மானில்லை மானில்லை
ஏழு மராமரமோ வீ ங்கில்லை- ஆழி
அலையடைத்த செங்கை யபிராமா வின்று
சிலையெடுத்த வாறேமக்குச் செப்பு''  
கழுக்குன்றமாலை பா ஒன்றைக் கீழே காட்டுதும்:-  
''மாடேறு தாளு மதியேறு சென்னியு மாமறையோன்
ஓடேறு கையு முடையார் தமக்கிட மூருழவர்
சூடேறு சங்கஞ் சொரிமுத்தை முட்டையென் றேகமலக்
காடேறு மன்னஞ் சிறகா லணைக்குங் கழுக்குன்றமே,,  
இவரின் பிரபந்தம் ஆகிய சந்திரவாணன் கோவையில் இருந்து ஒரு பாடலை கீழே காட்டுதும்  
''மாலே நிகராகுஞ் சந்திர வாணன் வரையிடத்தே
பாலேரி பாயச்செந் தேன்மாரி பெய்யநற் பாகுகற்கண்
டாலே யெருவிட முப்பழச் சாற்றி னமுதவயன்
மேலே முளைத்த கரும்போவிம் மங்கைக்கு மெய்யெங்குமே''
# தெலங்காணா

கிழக்குத் தொடர்ச்சி மலைகளின் மேற்கில் தக்காணத்தில் அமைந்துள்ள இந்த மண்டலத்தில் ஆந்திர மாவட்டங்கள் வாரங்கல், அதிலாபாத், கம்மம், மகபூப்நகர், நல்கொண்டா, ரங்காரெட்டி, கரீம்நகர், நிசாமாபாத், மேதக் ஆகியனவும் மாநிலத் தலைநகர் ஐதராபாத்தும் அடங்கும். கோதாவரி மற்றும் கிருட்டிணா ஆறுகள் இம்மண்டலத்தில் மேற்கிலிருந்து கிழக்காகப் பாய்கின்றன.
(மஞ்சள் நிறம்) மற்றும் தெலுங்கானா மாநிலம் (வெள்ளை நிறம்).]]
வரைபடம்]]
# தெலங்காணா

## வரலாறு

தெலுங்கானா மண்டலம் மகாபாரதத்தில் **தெலிங்கா நாடு** எனக் குறிப்பிடப்படுகிறது. இங்கு தெலவானா என்ற இனம் வாழ்ந்ததாகவும் அவர்கள் பாண்டவர்கள் பக்கம் சண்டை புரிந்ததாகவும் குறிப்பிடப்படுகிறது.இதற்கு உறுதுணையாக வாரங்கலில் இருக்கும் *பாண்டவுல குகாலு* காட்டப்படுகிறது.  
இங்கு சதவாகனர்கள் மற்றும் காகதியர்களின் பேரரசுகள் ஆண்டு வந்துள்ளனர். கரீம்நகர் மாவட்டத்திலுள்ள கோடிலிங்கலா முதல் தலைநகரமாக விளங்கியது. சதவாகனர்கள் பின்னர் தரணிக்கோட்டைக்கு தலைநகரை மாற்றினர். கோடிலிங்கலாவில் அகழாய்வுகளின்போது சதவாகனர் காலத்து நாணயங்கள் கிடைத்துள்ளன. பொ.ஊ. 14ஆம் நூற்றாண்டில் இப்பகுதி முதலில் தில்லி சுல்தான்கள் ஆட்சியிலும் பின்னர் பாமனி, குதுப் சாகி மற்றும் முகலாயப் பேரரசு ஆட்சிகளின் கீழ் இருந்தது. 18ஆம் நூற்றாண்டு துவக்கத்தில் மொகலாயப்பேரரசின் அழிவின்போது அசஃப்சாகி அரசவம்சம் தனியான ஐதராபாத் நாட்டை நிறுவியது. பின்னர் பிரித்தானிய அரசுடன் உடன்படிக்கை செய்துகொண்டு இந்தியாவின் மிகப் பெரிய மற்றும் கூடுதல் மக்கள்தொகை கொண்ட சமசுதானமாக விளங்கியது.தெலுங்கானா எப்போதும் பிரித்தானிய அரசின் நேரடி ஆட்சியில் இருந்ததில்லை.
# தெலங்காணா

## வரலாறு

### விடுதலைக்குப் பிறகான வரலாறு

1947ஆம் ஆண்டு இந்தியா பிரித்தானிய அரசிடமிருந்து விடுதலை பெற்றது. ஆனால் ஐதராபாத்தின் நிசாம் தமது தன்னாட்சியை தொடர விரும்பினார். புதிதாக அமைந்த இந்திய அரசு செப்டம்பர் 17, 1948 அன்று இந்திய இராணுவத்தின் போலோ நடவடிக்கை மூலம் ஐதராபாத் நாட்டை அகப்படுத்திக்கொண்டது. கம்யூனிஸ்ட்கள் தலைமையில் தெலுங்கானப் புரட்சி என அறியப்படும் விவசாயிகள் போராட்டம் 1946ஆம் ஆண்டு துவங்கி 1951 வரை தொடர்ந்தது.
# தெலங்காணா

## வரலாறு

### விடுதலைக்குப் பிறகான வரலாறு

#### மொழிவாரி மாநிலம் மற்றும் தெலுங்கானா ஆந்திரா இணைப்பு

இந்தியா விடுதலை பெற்றபோது தெலுங்கு பேசும் மக்கள் 22 மாவட்டங்களில் பரவியிருந்தனர். இவற்றில் 9 நிசாம் ஆட்சியின் கீழிருந்த ஐதராபாத் சமசுதானத்திலும், 12 மதராஸ் மாகாணத்திலும் ஒன்று பிரெஞ்சு காலனி ஏனாமிலும் இருந்தன. பொட்டி சிரீராமுலு என்ற தலைவரின் போராட்டத்தின் விளைவாக மதராசு மாகாணத்திலிருந்த 12 மாவட்டங்கள் பிரிக்கப்பட்டு கர்நூலைத் தலைநகராகக் கொண்ட ஆந்திர மாநிலம் 1953ஆம் ஆண்டு உருவானது.  
திசம்பர் 1953இல் இந்தியப் பிரதமர் சவகர்லால் நேரு மொழிவாரி மாநிலங்கள் ஆணயத்தை ஏற்படுத்தினார். உள்துறை அமைச்சர் கோவிந்த் வல்லப் பந்த் மேற்பார்வையில் நீதியரசர் ஃபசல் அலி தலைமையில் இயங்கிய இவ்வாணையம் தெலுங்கானா பகுதி மற்றும் புதிதாக உருவான ஆந்திரா பகுதி இரண்டிலும் பேசும் மொழி தெலுங்காக இருந்தபோதும் தெலுங்கானா மக்களின் விருப்பத்திற்கிணங்க இணைப்பதை தவிர்க்க வேண்டும் என தனது அறிக்கையில் 382ஆம் பத்தியில் குறிப்பிட்டிருந்தது. அவ்வறிக்கையின் 386ஆம் பத்தியில் தெலுங்கானா மக்களின் கவலைகளைக் கருத்தில்கொண்டு ஐதராபாத் மற்றும் ஆந்திராவை இரு மாநிலங்களாக வைத்துக்கொண்டு 1961 பொதுத்தேர்தலின் பின்னர் அமையும் ஐதராபாத் மாநில மக்களவையில் 2/3 பங்கினர் இணைய விரும்பினால் இவற்றை இணைக்கலாம் என தெரிவித்திருந்தது.  
ஆனால் இந்தப் பரிந்துரையை ஏற்கமறுத்து இந்திய அரசு இரு பகுதிகளையும் இணைத்த ஒன்றுபட்ட ஆந்திரப் பிரதேச மாநிலத்தை நவம்பர் 1, 1956இல் நிறுவியது.இருப்பினும் தெலுங்கானா மக்களின் கவலைகளை நீக்க இரு பகுதி மக்களுக்கும் சமமான அதிகார பகிர்வு, நிதி பகிர்வுகளை உறுதி செய்யும் பெருந்தகையாளர் உடன்பாடு (Gentlemen's agreement of Andhra Pradesh) (1956) ஒன்றை அளித்தது.
# தெலங்காணா

## மாவட்டங்கள்

இந்தியாவின் 29வது மாநிலமான தெலங்கானா, 4 சூன் 2014-இல் புதிதாக நிறுவப்படும் போது ஆதிலாபாத், ஐதராபாத், கரீம் நகர், கம்மம், மகபூப்நகர், மேடக், நல்கொண்டா, நிசாமாபாத், ரங்காரெட்டி, வாரங்கல் என பத்து மாவட்டங்களை மட்டும் கொண்டிருந்தது.  
மக்களின் சமூக, கல்வி, பொருளாதார வளர்ச்சியை மேம்படுத்தும் நோக்கில் பழைய பத்து மாவட்டங்களின் பகுதிகளை பிரித்து 21 புதிய மாவட்டங்களை உருவாக்க வேண்டியிருந்தது. எனவே 11 அக்டோபர் 2016 அன்று, ஏற்கனவே உள்ள பத்து மாவட்டங்களின் பகுதிகளைக் கொண்டு 21 புதிய மாவட்டங்கள் நிறுவப்பட்டது. பிப்ரவரி, 2019-இல் நாராயணன்பேட்டை மாவட்டம் மற்றும் முலுகு மாவட்டம் புதிதாக நிறுவபப்ட்டது. மாவட்டங்களைப் பிரித்து மறுசீரமைக்கப்பட்டப் பின்னர் தெலங்கானா மாநிலம் தற்போது 33 மாவட்டங்களைக் கொண்டுள்ளது. அவைகள்:  
1. ஆதிலாபாத் மாவட்டம்
1. ஐதராபாத்து மாவட்டம்
1. கம்மம் மாவட்டம்
1. கரீம்நகர் மாவட்டம்
1. காமாரெட்டி மாவட்டம்
1. கொமாரம் பீம் அசிபாபாத் மாவட்டம்
1. சங்காரெட்டி மாவட்டம்
1. சித்திபேட்டை மாவட்டம்
1. சூரியபேட்டை மாவட்டம்
1. நல்கொண்டா மாவட்டம்
1. நாகர்கர்னூல் மாவட்டம்
1. நிசாமாபாத் மாவட்டம்
1. நிர்மல் மாவட்டம்
1. பத்ராத்ரி கொத்தகூடம் மாவட்டம்
1. பெத்தபள்ளி மாவட்டம்
1. மகபூப்நகர் மாவட்டம்
1. மகபூபாபாத் மாவட்டம்
1. மஞ்செரியல் மாவட்டம்
1. மெட்சல்-மல்கஜ்கிரி மாவட்டம்
1. மேடக் மாவட்டம்
1. யதாத்ரி புவனகிரி மாவட்டம்
1. ரங்காரெட்டி மாவட்டம்
1. ராஜன்னா சிர்சில்லா மாவட்டம்
1. வனபர்த்தி மாவட்டம்
1. வாரங்கல் கிராமபுற மாவட்டம்
1. வாரங்கல் நகர்புற மாவட்டம்
1. விகராபாத் மாவட்டம்
1. ஜக்டியால் மாவட்டம்
1. ஜன்கோன் மாவட்டம்
1. ஜெயசங்கர் பூபாலபள்ளி மாவட்டம்
1. ஜோகுலம்பா மாவட்டம்
1. நாராயணன்பேட்டை
1. முலுகு
# தெலங்காணா

## மாவட்டங்கள்

### முக்கிய நகரங்கள்

தெலங்கான மாநிலத்தின் முக்கிய நகரங்கள்; ஐதராபாத், வாரங்கல், நிசாமாபாத், கரீம்நகர், கம்மம், ராமகுண்டம், மகபூப்நகர், நல்கொண்டா, ஆதிலாபாத், பத்ராச்சலம், கொத்தகூடம் மற்றும் சூர்யபேட்டை ஆகும்.
# தெலங்காணா

## உள்ளாட்சி அமைப்புகள்

தெலங்கானா மாநிலத்தில் ஆறு மாநகராட்சிகளும், முப்பத்து எட்டு நகராட்சிகளும், இருபத்து ஐந்து நகரப் பஞ்சாயத்து மன்றங்களும், 443 உறுப்பினர்களுடன் கூடிய ஒன்பது மாவட்ட ஊராட்சி முகமைகளும், 6497 உறுப்பினர்களுடன் கூடிய 443 மண்டல மக்கள் மன்றங்களும், 8778 ஊராட்சி மன்றங்களும் உள்ளது.
# தெலங்காணா

## மக்கள் தொகையியல்

114,840 சதுர கிலோ மீட்டர் பரப்பளவு கொண்ட தெலங்கானா மாநிலம், 2011ஆம் ஆண்டு இந்திய மக்கள் தொகை கணக்கெடுப்பின் படி 351.94 இலட்சம் மக்கள் தொகையுடன் உள்ளது. மொத்த மக்கள் தொகையில் ஆண்கள் 177.04 இலட்சம் ஆகவும், பெண்கள் 174.90 இலட்சம் ஆகவும் உள்ளனர். கடந்த பத்தாண்டு (2001-2011) மக்கள் தொகை வளர்ச்சி 13.58% ஆக உயர்ந்துள்ளது. ஊர்நாட்டு மக்கள் தொகை 215.85 இலட்சங்கள் ஆகவும்; நகர்ப்புற மக்கள் தொகை 136.09 இலட்சங்கள் ஆக உள்ளது. பாலின விகிதம் ஆயிரம் ஆண்களுக்கு 988 பெண்கள் என்ற விகிதத்தில் உள்ளது. மக்கள் தொகை அடர்த்தி ஒரு சதுர கிலோ மீட்டரில் 307 பேர் வீதம் உள்ளனர். தலித்துகள்(தாழ்த்தப்பட்டோர்) தொகை 54.33 இலட்சமாகவும்; பழங்குடி மக்கள் மக்கள் தொகை 32.87 இலட்சமாக உள்ளது. ஆறு வயதிற்குட்பட்ட குழந்தைகளின் எண்ணிக்கை 20.28 இலட்சமாக உள்ளது. மாநில சராசரி படிப்பறிவு 66.46% ஆகவும், ஆண்களின் படிப்பறிவு 74.95% ஆகவும், பெண்களின் படிப்பறிவு 57.92% ஆகவும் உள்ளது. மாநிலத்தில் பணி புரிபவர்கள் 164.53 இலட்சமாகும்.
# தெலங்காணா

## மக்கள் தொகையியல்

### சமயம்

இம்மாநிலத்தில் இந்து சமயத்தவரின் மக்கள் தொகை 85% ஆகவும், இசுலாமியர் மக்கள் தொகை 12.7% ஆகவும், கிறித்தவ சமயத்தினரின் மக்கள் தொகை 1.3% ஆக உள்ளது. பிற சமயத்தவர்களின் மக்கள் தொகை 0.9% ஆக உள்ளது.
# தெலங்காணா

## மக்கள் தொகையியல்

### மொழிகள்

தெலுங்கு மொழி ஆட்சி மொழியாக உள்ளது. 77 விழுக்காடு மக்கள் தெலுங்கு மொழியும், 12 விழுக்காடு மக்கள் உருது மொழியும் மற்றும் 13 விழுக்காட்டினர் வேறு மொழிகளையும் பேசிகின்றனர்.
# தெலங்காணா

## தனிமாநில அறிவிப்பிற்கு எதிர்ப்பு

ஆந்திரப் பிரதேச மாநிலத்தை பிரித்து தெலுங்காணா தனிமாநிலம் அமைப்பதற்கு சீமாந்தரா எனப்படும் கடலோர ஆந்திரா மற்றும் ராயலசீமா எனப்படும் உள்நிலப் பகுதிகளில் எதிர்ப்பு தெரிவித்து போராட்டங்கள் நடைபெற்றன. எனினும், தெலுங்காணா இந்தியாவின் 29 ஆவது மாநிலமாக 2014 சூன் 2 முதல் செயல்படத்தொடங்கியது.
# தெலங்காணா

## மேலும் பார்க்கவும்

- தெலங்காணா சட்ட மேலவை
- தெலங்காணா சட்டப் பேரவை
- தெலங்காணா அரசு
- தெலங்காணா அரசு சின்னம்
- தெலங்காணா முதலமைச்சர்களின் பட்டியல்
- தெலங்காணா ஆளுநர்களின் பட்டியல்
- தெலங்காணா மாவட்டங்களின் பட்டியல்
- தெலங்காணா உயர் நீதிமன்றம்
- ஐதராபாத் இராச்சியம்
- ஐதராபாத் மாநிலம் (1948–1956)
# க. சந்திரசேகர் ராவ்

---  
**கல்வகுன்ட்ல சந்திரசேகர் ராவ்** (*Kalvakuntla Chandrashekar Rao*) (பிறப்பு: பிப்ரவரி 17, 1954) சுருக்கமாக **கேசியார்**, தெலுங்கானாவின் முன்னாள் முதலமைச்சரும், பாரத் இராட்டிர சமிதி என்ற கட்சியின் நிறுவனத்தலைவரும் ஆவார்.மைய அரசில் தொழிலாளர் மற்றும் வேலைவாய்ப்பு அமைச்சராகப் பணி புரிந்தவர்.இந்திய நாடாளுமன்றத்தில் 15வது மக்களவை உறுப்பினர்.ஆந்திராவின் மகபூப்நகர் மாவட்டத்தில் கரீம்நகர் நாடாளுமன்ற தொகுதியிலிருந்து தேர்ந்தெடுக்கப்பட்டுள்ளார்.  
தெலுங்கு தேசம் கட்சியில் இருந்து வெளியேற்றப்பட்டபின் தமது கட்சியைத் துவக்கினார்.2004ஆம் ஆண்டு காங்கிரசுடன் கூட்டணி அமைத்து 5 மக்களவைத் தொகுதிகளில் தமது கட்சிக்கு வெற்றி பெற்றுத் தந்தார். பின்னர் மைய அரசில் பங்கேற்று அமைச்சராகப் பணி புரிந்தார். தமது நோக்கம் நிறைவேறாத நிலையில் அரசிலிருந்து விலகி தமது போராட்டத்தைத் தொடர்ந்தார்.  
2009 திசம்பரில் சாகும்வரை உண்ணாநோன்பு போராட்டம் துவங்கினார். இதனால் மாணவர் போராட்டமும் கடையடைப்புகளும் வன்முறையும் எழுந்தன.
# மாபெரும் செங்குத்துப் பள்ளத்தாக்கு

**கிராண்ட் கான்யன்** *(Grand Canyon)* அமெரிக்காவின் அரிசோனா பகுதியில் கொலராடோ ஆற்று நீரால் மணல் மற்றும் பாறைகள் அரிக்கப்பட்டு உருவாக்கப்பட்ட ஒரு மாபெரும் செங்குத்துப் பள்ளத்தாக்கு ஆகும். பூமியின் பரப்பில் இடம்பெற்றுள்ள இம்மிகப்பெரிய பிளவு சுமார் 446 கிலோமீட்டர் நீளமும் 29 கிலோமீட்டர் அகலமும் 1857 மீட்டர் ஆழமும் கொண்டதாக உள்ளது.  
இதனைப் பார்க்க உலகெங்குமிலிருந்து மக்கள் வருகின்றனர். கொலராடோ ஆற்றில் படகுகளில் பயணித்துக் கொண்டும் இதனைக் கண்டு களிக்கலாம். சிலர் இங்கு நடைப்பயணம் மேற்கொள்வதையும் விரும்புகின்றனர். கிராண்ட் கன்யன் வடக்குப்பகுதியில் உள்ள நிலம் *வடக்கு விளிம்பு* (*North Rim*) என அழைக்கப்படுகிறது. தென்பகுதி *தெற்கு விளிம்பு* எனப்படுகிறது. இந்த விளிம்புகளிலிருந்து அடிப்பகுதிக்குச் செல்ல பாதைகள் உள்ளன. இவை முடிவடையும் அடிப்பாகம் *பான்டம் ரான்ச்* (Phantom Ranch) எனப்படுகின்றன. இங்கு நடைப்பயணிகள் இரவு தங்க வசதிகள் உள்ளன.
# சென்னை மாநகர பரப்பு

சென்னை மாநகர பரப்பின் திட்ட வரைவு]]  
**சென்னை மாநகர பரப்பு**, இந்தியாவின் 4-வது பெரிய மாநகர பரப்பாகும். மக்கள் தொகை அடிப்படையில், உலகின் 34 -வது பெரிய பரப்பாக "சென்னை மாநகர பரப்பு" திகழ்கிறது. சென்னை மாநகர பரப்பானது, சென்னை மாநகராட்சிப்பகுதிகள் மற்றும் அதன் புறநகர்ப்பகுதிகளை உள்ளடக்கியதாக அமையும். இந்த மாநகர பரப்பு பகுதியின் நகர வளர்ச்சித்திட்டங்கள், சென்னை பெருநகர் வளர்ச்சி குழுமத்தால் செயல்படுத்தப்படுகிறது.
# சென்னை மாநகர பரப்பு

## உள்ளடக்கம்

சென்னை மாநகர பரப்பு 3 மாவட்டங்களை உள்ளடக்கி மொத்தம் 1172 சதுர கீ. மீ. பரப்பளவு கொண்டதாக அமைந்துள்ளது.  
| Sn | மாவட்டம் | பரப்பளவு (ச. கீ. மீ -யில்) | மக்கள் தொகை (2001) |
| --- | --- | --- | --- |
| மொத்தம் | 1189 | 7,026,281 | } |
# சென்னை மாநகர பரப்பு

## நகர வளர்ச்சியில் பங்கு பெரும் அமைப்புகள்

| Sn | அமைப்புகள் | கடமைகள் |
| --- | --- | --- |
# சென்னை மாநகர பரப்பு

## விளக்கம்

தமிழ்நாட்டின் தலைநகரான சென்னை மாநகரம், இந்தியாவின் நான்காவது பெரிய மாநகரமாகும். சென்னை மாநகர பரப்பானது, சென்னை மாநகராட்சி பகுதிகள், 16 நகராட்சிகள், 20 பேரூராட்சிகள் மற்றும் 214 ஊராட்சிகளை உள்ளடக்கியதாக அமைந்துள்ளது. சென்னை மாநகர பரப்பின் மொத்த பரப்பளவு 1189 ச கீ.மீ ஆகும்.  
சென்னை மாநகர பரப்பு தமிழ்நாட்டின் 3 மாவட்டங்களின் பகுதிகளை உள்ளடிக்கி அமைந்துள்ளது. அவை சென்னை மாநகராட்சிப்பகுதி, திருவள்ளூர் மாவட்டத்தின் ஓர் பகுதி மற்றும் காஞ்சிபுரம் மாவட்டத்தின் ஒரு பகுதியாகும். திருவள்ளூர் மாவட்டத்தின் மொத்த பரப்பளவான 3427 ச கி. மீ -இல் 637 ச கி. மீ - உம் (அம்பத்தூர், திருவள்ளூர், பொன்னேரி மற்றும் பூவிருந்தவல்லி வட்டத்திற்குட்பட்ட பகுதிகள்) , காஞ்சிபுரம் மாவட்டத்தின் மொத்த பரப்பளவான 4433 ச கி. மீ - இல் 376 -உம் (தாம்பரம், திருப்பெரும்புதூர் மற்றும் செங்கல்பட்டு வட்டத்திற்குட்பட்ட பகுதிகள்) ஆகும்.
# அலெக்சாந்திரியாவின் கலங்கரை விளக்கம்

**அலெக்சாந்திரியாவின் கலங்கரை விளக்கம்** (அல்லது **அலெக்சாந்திரியாவின் ஃபாரோஸ்**, கிரேக்கம்: ὁ Φάρος τῆς Ἀλεξανδρείας) கி.மு மூன்றாம் நூற்றாண்டில் (285க்கும் 247க்கும் இடைப்பட்ட காலத்தில்) எகிப்தின் அலெக்சாந்திரியாவின் பாரோஸ் தீவில் துறைமுகத்தை அடையாளம் காணும் விதமாகக் கட்டப்பட்ட கோபுரமாகும். பின்னர் இது கலங்கரைவிளக்கமாகவும் செயல்பட்டது.  
115இலிருந்து 135 மீட்டர் வரை மதிப்பிடப்படும் இதன் உயரம் அந்நாளைய உலகின் மூன்றாம் (பிரமிட்கள் குஃபு மற்றும் காஃபரா அடுத்து) உயரமான கட்டிடமாகக் கருதப்படுகிறது.பழங்கால உலகின் ஏழு அதிசயங்களில் இதுவும் ஒன்றாகும். இந்தக் கலங்கரை விளக்கம் கி.பி. 956,1303 மற்றும் 1323 ஆண்டுகளின் நிலநடுக்கங்களின் போது அழிபட்டது. 1480ஆம் ஆண்டு அழிபட்ட கட்டிடத்தின் கற்களைக் கொண்டு அங்கு ஓர் கோட்டை எழுப்பப்பட்டு முழுமையாக பழமையான கட்டிடத்தின் இடிபாடுகள் அழிந்தன. 1994 இல் பிரான்சு தொல்பொருள் ஆய்வாளர்கள் அலெக்சாந்திரியாவின் கிழக்குத துறைமுக நிலத்தில் சில எச்சங்களைக் கண்டுபிடித்தனர்.
# அலெக்சாந்திரியாவின் கலங்கரை விளக்கம்

## வெளியிணைப்பு

- The Lighthouse at Alexandria at history.com
# மாசலசின் சமாதி

**மாசலிசின் மோசலீயம்**, **ஹலிகர்னாசிலுள்ள மோசலீயம்** அல்லது **மாசலசின்** **சமாதி** (கிரேக்கம், *Μαυσωλεῖον της Ἁλικαρνασσοῦ*) கி.மு 353- கிமு 350க்கு இடையில் **ஹலிகார்னசஸ்** (தற்போது துருக்கி, போத்ரம்) என்னுமிடத்தில் **மாசலஸ்** என்ற பெர்சிய அரசின் ஆளுனருக்கும் அவரது மனைவிக்கும் கட்டப்பட்ட சமாதியாகும். இந்தக் கட்டிடம் பழம் கிரேக்கத்தின் புகழ்பெற்ற கட்டிட வடிவமைப்பாளர்கள் சத்யோஸ் மற்றும் பைதிஸ் வடிவமைத்ததாகக் கூறப்படுகிறது. இது ஏறத்தாழ 45 மீட்டர் (135 அடி) உயரமும் நான்கு பக்க சுவர்களில் ஒவ்வொரு பக்கத்திலும் ஒரு கிரேக்க சிற்பியின் கலைப்படைப்புகளைத் தாங்கியிருந்தது. இதன் அழகைக் கண்டே இதனை பழங்கால உலக அதிசயங்களில் ஒன்றாகத் தேர்ந்தெடுத்தனர்.  
**மோசலீயம்** என்ற சொல் *மௌசோல்லொஸிற்கு காணிக்கையாக்கப்பட்ட கட்டிடம் *என்ற பொருளில் எழுந்தபோதும் நாளடைவில் சமாதிக்கும் பயன்படுத்தக் கூடிய சொல்லாக ஆனது.
# அழகியல்

**அழகியல்** (*Aesthetics* அல்லது *æsthetics* அல்லது *esthetics*) என்பது அழகின் தன்மையை ஆராய்வதும், கலைப்படைப்புகளில் அழகை இனம் கண்டு இரசிப்பதும், சுவையுடன் படைப்புகளைப் படைப்பதும் பற்றிய இயலாகும். அறிவியல் வழியே உணர்வுகளையும் உணர்வுகளுடன் இணைந்த உணர்ச்சிகளையும் ஆராயும், மதிப்பு, உள்ளுணர்வுகள் மற்றும் இரசனை இவற்றை அளவிடும் கல்வியாகவும் வரையறுக்கலாம். சற்றே விரிவான நோக்கில், கலை, பண்பாடு மற்றும் இயற்கையை பிரதிபலிக்கும் துறையாகவும் அறிஞர்கள் வரையறுக்கின்றனர்." அழகியல் உலகை புதிய கோணங்களில் காணவும் புரிந்து கொள்ளவும் முயல்கிறது.
# அழகியல்

## தொன்மம்

இந்திய மரபில் அழகியல் இன்பத்தை ‘ரசம்’ எனும் பதத்தினால் குறித்தனர். இப் பதம் இருக்கு வேதத்திலிருந்து தோன்றியிருப்பதைக் காண முடிகின்றது. இருக்கு வேதத்தில் சோமாவதை எனும் தாவரத்திலிருந்து பெறப்பட்ட பாணத்தைக் குறிக்க ரசம் பயன்பட்டது (சோமரசம்). அவ்வாறே கலை வெளிப்பாடுகளில் பல்வேறு சுவைகளை உள்ளடக்கிய பண்பு, ரசம் எனும் எண்ணக்கருவை தருகின்றது. ரசக் கோட்பாட்டின் விரிவான வளர்ச்சியை பரதரின் நாட்டிய சாஸ்திரத்தில் காணமுடிகின்றது. நாட்டிய சாஸ்திரம் மிகத் தொன்மையான நூலாகும். அதில் நாடகங்களின் மனவெழுச்சி விளைவுகளைத் துல்லியமாக இனங்காட்டக் கூடியவாறு ரசக் கோட்பாட்டினை பரத முனிவர் வைத்துள்ளார். அதில்,
- சிருங்காரம் – காதல்
- ஹாஸ்யம் – நகைச்சுவை
- கருணை – இரக்கம்
- ருத்திரம் – கோபம்
- வீரம் – திண்டிறல்
- பயானகம் – அச்சம்
- பீபஸ்தம் – வெறுப்பு
- அற்புதம் – வியப்பு
பரதர் முன்வைத்த எட்டு ரசங்களோடு அபிநவகுப்தர் முன்வைத்த சாந்தம் எனும் ரசம் சேர்ந்து ‘நவரசங்கள்’ எனப்படுகின்றன. ரசங்கள் பொதுவாக உடலால், உரையால், உடையால் துலக்கம் பெற்றிருந்தன.
# மகள்

**மகள்** என்ற சொல் பெண்பாற் மகவினைக் குறிக்கும்.இதற்கிணையான ஆண்பாற் மகவு மகன் எனப்படுகிறான். இலக்கிய மற்றும் பொதுவழக்கில் இச்சொல் பெண்,மகளிர் மற்றும் பெண்பாற் பண்புகளையும் குறிக்கும். ஓர் குறிப்பிட்ட வன்பொருளை அன்னை குழுவாக பாவிக்கும் இடங்களில் அதனுள் அல்லது கீழ் உள்ள தொகுதிகள் மகள் என்ற ஒட்டுடன் என சில நேரங்களில் பயன்படுத்தப்படும்.
# மகன்

மன்னர் ஐந்தாம் இராமா (வலப்பக்கம் நிற்பவர்) அவரது 33 மகன்களில் சிலருடன், 1897.]]
**மகன்** (*son*) என்ற சொல் ஆண்பால் மகவினைக் குறிக்கும் உறவுமுறைப் பெயர். அதாவது, ஒரு பெற்றோருக்குப் பிறக்கும் ஆண் பிள்ளை அவர்களுடைய மகன் எனப்படுவான்.. இதற்கிணையான பெண்பால் மகவு மகள் எனப்படுகிறாள். இலக்கிய மற்றும் பொதுவழக்கில் இச்சொல் ஆண், ஆடவர் மற்றும் ஆண்பாற் பண்புகளையும் குறிக்கும். பிள்ளை, பையன் என்ற சொற்களும் பாவிக்கப்படுகின்றன.
# மகன்

## தமிழில் மகன் உறவுமுறை

ஒரு குறித்த தலைமுறையினருக்கு அடுத்த தலைமுறையில் உள்ள எல்லா ஆண் பிள்ளைகளையும், தமிழில், மகன் என்ற உறவுமுறைச் சொல் குறிக்க வல்லது. ஒருவருக்குப் பிறக்கும் ஆண் பிள்ளையை மட்டுமன்றி, அவருடைய ஒத்த பால் சகோதரருக்கும், அவரது மனைவி அல்லது கணவனின் ஒத்த பால் சகோதரருக்கும் பிறக்கும் ஆண் பிள்ளைகளும் அவருக்கு மகன் முறை என்பது தமிழர் வழக்கம். அவ்வாறான ஆண் பிள்ளை குறித்த நபரின் *பெறா மகன்* எனப்படுவான். இவ்வாறே ஒருவருடைய எதிர்ப் பால் சகோதரருக்கும், அவரது மனைவி அல்லது கணவனின் எதிர்ப் பால் சகோதரருக்கும் பிறக்கும் ஆண் பிள்ளைகளும் அவருக்கு "மருமகன்" உறவுமுறை ஆவான். *பெறா மகன்* என்பது பெறாமல் மகன் உறவுமுறை கொண்டவன் என்னும் பொருளைத் தருகிறது. *மருமகன்* என்பது *மருவு*. *மகன்* என்னும் சொற்களின் சேர்க்கையால் உருவானதாக இருக்கலாம்.
# சென்னைப் பெருநகர் வளர்ச்சிக் குழுமம்

மற்றும் பெருநகர சென்னை வளர்ச்சிப் பகுதிகளைக் காட்டும் வரைபடம்]]  
**சென்னைப் பெருநகர் வளர்ச்சிக் குழுமம்** (Chennai Metropolitan Development Authority) சென்னை மற்றும் அதன் புறநகர்ப் பகுதிகளில் வளர்ச்சிக்கான திட்டமிடும் முகாமையாகும்.
# சென்னைப் பெருநகர் வளர்ச்சிக் குழுமம்

## வரலாறு

சென்னைப் பெருநகர் வளர்ச்சி குழுமம் 1972 -ஆம் ஆண்டு நிறுவப்பட்டு, 1974 - ஆம் ஆண்டு, "1971 தமிழ்நாடு நகர வளர்ச்சி மற்றும் திட்டமிடல்" மசோதாவின் படி இன்றியமையா நிறுவனம் என்ற தகுதியின் அடிப்படையில் அங்கீகரிக்கப்பட்டது.
# சென்னைப் பெருநகர் வளர்ச்சிக் குழுமம்

## உறுப்பினர்கள்

| எண் | உறுப்பினர் மாண்பு | பொறுப்பு | உறுப்பினர் எண்ணிக்கை |
| --- | --- | --- | --- |